CELEX: 32005R0891
Language: lt
Date: 2005-06-14 00:00:00
Title: 2005 m. birželio 14 d. Komisijos Reglamentas (EB) Nr. 891/2005, iš dalies keičiantis Komisijos reglamentą (EB) Nr. 458/2005 dėl nuolatiniu konkursu numatyto eksportui skirtų paprastųjų kviečių, saugomų Čekijos intervencinės agentūros, kiekio

15.6.2005   
            
            
               LT
            
            
               Europos Sąjungos oficialusis leidinys
            
            
               L 152/9
            
         
      KOMISIJOS REGLAMENTAS (EB) Nr. 891/2005
   2005 m. birželio 14 d.
   iš dalies keičiantis Komisijos reglamentą (EB) Nr. 458/2005 dėl nuolatiniu konkursu numatyto eksportui skirtų paprastųjų kviečių, saugomų Čekijos intervencinės agentūros, kiekio
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
   kadangi:
   
               (1)
            
            
               Komisijos reglamente (EEB) Nr. 2131/93 (2) yra nustatytos intervencinių agentūrų saugomų grūdų pardavimo tvarka ir sąlygos.
            
         
               (2)
            
            
               Komisijos reglamentu (EB) Nr. 458/2005 (3) pradedamas nuolatinis konkursas dėl 300 000 tonų Čekijos intervencinės agentūros saugomų paprastųjų kviečių eksporto.
            
         
               (3)
            
            
               Čekija pranešė Komisijai apie savo intervencinės agentūros ketinimą padidinti 100 000 tonomis kiekį, dėl kurio eksporto vykdomas konkursas. Atsižvelgiant į situaciją rinkoje Čekijos prašymą reikėtų patenkinti.
            
         
               (4)
            
            
               Atsižvelgiant į tai, kad padidėja kiekiai, dėl kurių vykdomas konkursas, tampa būtina patikslinti kiekvieno regiono sandėliavimo vietoje, apibrėžtoje Reglamento (EB) Nr. 458/2005 I priede, saugomus kiekius.
            
         
               (5)
            
            
               Todėl reikėtų atitinkamai iš dalies pakeisti Reglamentą (EB) Nr. 458/2005.
            
         
               (6)
            
            
               Šiame reglamente numatytos priemonės atitinka Grūdų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 458/2005 iš dalies keičiamas taip:
   
               1)
            
            
               2 straipsnis pakeičiamas šiuo tekstu:
               „2 straipsnis
               1.   Konkursas vyksta dėl maksimalaus 400 000 tonų paprastųjų kviečių, eksportuotinų į visas trečiąsias šalis, išskyrus Albaniją, Bulgariją, Kroatiją, Buvusiąją Jugoslavijos Respubliką Makedoniją, Bosniją ir Hercegoviną, Lichtenšteiną, Rumuniją, Serbiją ir Juodkalniją (4) bei Šveicariją, kiekio.
               2.   Regionai, kuriuose saugomos 400 000 tonos paprastųjų kviečių, išvardyti I priede.
            
         
               2)
            
            
               I priedas pakeičiamas šio Reglamento priedu.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. birželio 14 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 270, 2003 10 21, p. 78.
   
      (2)  OL L 191, 1993 7 31, p. 76. Reglamentas su paskutiniais pakeitimais, padarytais Reglamentu (EB) Nr. 749/2005 (OL L 126, 2005 5 19, p. 10).
   
      (3)  OL L 75, 2005 3 22, p. 3.
   
      (4)  Įskaitant Kosovą, kaip apibrėžta 1999 m. birželio 10 d. Jungtinių Tautų Nacionalinio saugumo tarybos rezoliucijoje Nr. 1244.“.
   
      PRIEDAS
      
         
            „I PRIEDAS
            
                        (tonomis)
                     
                  
                        Saugojimo vieta
                     
                     
                        Kiekiai
                     
                  
                        Středočeský, Jihočeský, Plzeňský, Karlovarský, Ústecký, Liberecký, Královehradecký, Pardubický, Vysočina, Jihomoravský, Olomoucký, Zlínský, Moravskoslezský
                     
                     
                        400 000“